**Ministru kabineta noteikumu projekta**

**“Grozījumi 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai””**

 **sākotnējās ietekmes novērtējuma ziņojums (anotācija)**

|  |
| --- |
|  **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekta “Grozījumi 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – Projekts) mērķis ir nodrošināt sabiedriskā transporta pakalpojumus visiem pasažieriem, ņemot vērā no 2021.gada 1.septembra prognozējamo būtisko pasažieru plūsmas pieaugumu, kas var radīt pārvadātājiem problēmas ar visu pasažieru nogādāšanu nepieciešamajā galapunktā. Vienlaikus Projekts paredz pastiprināt epidemioloģiskās prasības, kā arī rast iespēju valspilsētu maršrutu tīklā, reģionālās nozīmes komerciālajos reisos un vilcienu maršrutos pārvadātājiem pārvadāt pasažierus, kuriem ir sadarbspējīgie testēšanas pārslimošanas vai vakcinācijas sertifikāti.Projekts stājas spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru prezidenta 2021.gada 11.augusta rezolūcija Nr. 2021-1.1.1./43-43. Satiksmes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru prezidenta 2021.gada 11.augusta rezolūciju Nr. 2021-1.1.1./43-43, ņemot vērā nepieciešamību veicināt pakalpojumu sniegšanas epidemioloģisko drošību, nepieciešams sagatavot un izskatīšanai Starpinstitūciju darbības koordinācijas grupā iesniegt priekšlikumus Covid-19 epidemioloģiskās drošības prasību un Covid-19 sadarbspējīgo sertifikātu plašākai pārbaužu nodrošināšanai pakalpojumu sniegšanas vietās. Projekta 1., 5. un 6. punkts. Projekts paredz pastiprināt epidemioloģiskās prasības sabiedriskā transporta pakalpojumu sniegšanai, papildinot noteikumu 6.3.1 apakšpunktu un nosakot, ka transportlīdzekļa vadītājs vai konduktors informē par mutes un deguna aizsega pareizu lietošanu (aizsedzot muti un degunu) un atsaka pakalpojuma sniegšanu, ja persona nelieto mutes un deguna aizsegu vai lieto to neatbilstošā veidā (neaizsedzot degunu un muti.Vienlaikus Projekts paredz pastiprināt epidemioloģiskās prasības sabiedriskā transportlīdzekļa salona vēdināšanai papildinot noteikumu 7.5.3 apakšpunktu un nosakot, ka to nodrošina reisa izpildes laikā – izmantojot automātiskās ventilācijas sistēmas vai atverot lūkas un logus, katrā pieturvietā atverot visas durvis pasažieru iekāpšanas pusē, kā arī, ja laikapstākļi ir piemēroti, ik pēc 30 minūtēm pieturvietās atverot durvis uz 5 minūtēm.Lai informētu pasažierus par nepieciešamību vēdināt transportlīdzekli, pārvadātājam transportlīdzekļa salonā jāizvieto informācija par aizliegumu pašrocīgi aizvērt logus.Projekta 2., 3. un 4.punkts. Ņemot vērā, ka ar 2021.gada 1. septembri tiek plānots mācību iestāžu apmeklējums klātienē, kas būtiski ietekmēs pasažieru plūsmas apmērus, kā arī ievērojot pašreiz noteiktos ierobežojumu attiecībā uz pārvadājamo pasažieru apjomu sabiedriskajos transportlīdzekļos, prognozējams būtisks pasažieru plūsmas pieaugums, kas var radīt pārvadātājiem problēmas ar visu pasažieru nogādāšanu nepieciešamajā galapunktā. Maršruta tīklā daudzi maršruti ir pielāgoti, lai savlaicīgi nogādātu skolēnus un studentus uz mācību iestādēm, ievērojot mācību laika sākumu un beigas. Līdz ar to šādi maršruti ir pieprasīti tieši mācību laikā un to izmanto kā skolēni, tā citi pasažieri un attiecīgi tajos transportlīdzekļu piepildījums tuvojas maksimāli atļautajam. Jāatzīmē, ka pārvadājamo skolēnu skaits būtiski nepalielina infekcijas izplatības risku, sakarā ar izglītības iestādēs paredzētajiem pasākumiem klātienes mācību procesā pieļaut tikai izglītojamos, kas nav inficēti.Salīdzinājumā ar iepriekšējo mācību gadu, situācija ir atšķirīga, jo iepriekšējā mācību gada sākuma nebija noteikti ierobežojumi attiecībā uz sabiedriskajā transportā pārvadājamo pasažieru skaitu. 2020.gadā līdz ar ārkārtējās situācijas valstī izsludināšanu, tikai noteikti dažādi ierobežojumi, kā arī ierobežojumi attiecībā uz sabiedriskajā transportā pārvadājamo pasažieru skaitu, bet mācību process tika organizēts attālināti. Līdz ar to strauji samazinājās pieprasījums pēc sabiedriskā transporta pakalpojumiem, kas attiecīgi ļāva uzņemt un nogādāt pasažierus, izpildot noteiktos ietilpības ierobežojumus. 2020.gada mācību gada sākumā pasažieru skaits pieauga samērā būtiski atpaliekot no 2019.gada septembrī pārvadāto pasažieru skaita tikai par 15%. Šāds pasažieru skaita pieaugums saistāms ar skolēnu un studentu pārvadājumiem, kad mācību process bija organizēts klātienē. Vidējais pārvadāto pasažieru skaits 2020.gada septembrī darba dienā autobusu satiksmē sasniedza pat 84 tūkst. pasažieru, bet vilcienu satiksmē 46 tūkst. pasažieru. Šāds pieprasījums no pašreizējās plūsmas sasniedz pieaugumu līdz 50% autobusu satiksmē un 15% - vilcienu satiksmē.Ievērojot Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” noteiktās prasības attiecībā uz pasažieru skaitu transportlīdzeklī, nav iespējams nodrošināt sabiedriskā transporta pakalpojumus atbilstoši tā pieprasījumam un personu vajadzībām.Ievērojot minēto, Projekta 2.punkts paredz noteikt, ka sabiedriskā transporta pārvadātājs organizē iekāpšanu un izkāpšanu tā, lai pasažieru skaits transportlīdzeklī nepārsniedz 80 % no tā ietilpības, vai 85% no tā ietilpības, ja nepieciešams uzņemt pasažierus pieturvietās ārpus reģionālās nozīmes maršrutu galapunktiem. Ja transportlīdzeklī tā specifikas dēļ nav iespējams kontrolēt pasažieru iekāpšanu un izkāpšanu, pārvadātājs aicina pasažierus izvēlēties vietas tā, lai transportlīdzekļa salons būtu vienmērīgi piepildīts un pēc iespējas ievērotas distancēšanās prasības.Pasliktinoties epidemioloģiskajai situācijai, atbilstoši tiks pārskatīti arī nosacījumi attiecībā uz pasažieru skaitu transportlīdzeklī, ievērojot minēto, projekts paredz svītrot noteikumu 6.4 punktu un attiecīgi precizēt 6.5 punktu.Projekta 5.punkts. Sabiedriskā transporta pakalpojumu likums paredz komerciālo maršrutu (reisu) ar autobusiem izveidi. Saskaņā ar šā likuma 1.panta 2.1 punktu, tie ir reģionālās nozīmes maršruti, kuri no valsts vai pašvaldības budžeta netiek kompensēti ar pakalpojumu sniegšanu saistītie izdevumi un zaudējumi. Saskaņā ar šā likuma 8.1 pantu, pirmo daļu, VSIA “Autotransporta direkcija” (turpmāk – Autotransporta direkcija), izvērtējot autobusu un dzelzceļa pārvadājumu intensitāti, pakalpojuma pieejamību un pieejamo valsts budžeta finansējumu izveido komerciālos maršrutus (reisus). Informācija par izveidotiem komerciālajiem maršrutiem (reisiem) tiek publicēta Autotransporta direkcijas tīmekļvietnē. Reģionālās nozīmes maršrutos, kuros tiek veikti dzelzceļa pārvadājumi, pakalpojuma pasūtījums primāri tiek nodrošināts reģionālās nozīmes dzelzceļa pārvadājumu ietvaros un reģionālās nozīmes autobusu maršrutus (reisus) veido kā tādus, kas papildina dzelzceļa pārvadājumus.Projekts paredz papildināt noteikumus ar 6.7 un 6.8 punktu un noteikt, ka komerciālajos maršrutos (reisos) pārvadātājs var neievērot šo noteikumu 6.1 1. apakšpunktā minētās prasības, ja transportlīdzeklī tiek uzņemti tikai pasažieri ar sadarbspējīgu testēšanas, vakcinācijas vai pārslimošanas sertifikātu. Pārvadātājs ir atbildīgs, ka pie iekāpšanas transportlīdzeklī tiek nodrošināta sadarbspējīgu testēšanas, vakcinācijas vai pārslimošanas sertifikātu kontrole. Šajā punktā minētie pasažieri un transportlīdzekļa vadītājs var nelietot mutes un deguna aizsegus.Šobrīd komerciālie reisi tiek veikti maršrutā Rīga-Daugavpils, taču tuvākajā laikā Autotransporta direkcija plāno ieviest komerciālos reisus arī Pierīgā. Attiecībā uz pasažieru pārvadājumiem ar vilcieniem, Projekts paredz noteikt, ka vilcienu maršrutos, kuros biļetes tiek pārdotas ar numurētām sēdvietām, pārvadātājs var organizēt pārvadājumus atsevišķos vagonos ievērojot šo noteikumu 6.7punktā noteikto kārtību.Sabiedriskajā transportā pastāv augsti epidemioloģiskie riski, ievērojot minēto, ir svarīgi, lai tiktu precīzi ievērotas un izpildītas jau šobrīd Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” noteiktās prasības attiecībā uz pārvadātājiem un pasažieriem, stiprinot epidemioloģisko prasību ievērošanu un uzraudzību, kā arī pievēršot pastiprinātu uzmanību atbilstošas kontroles nodrošināšanai.Ņemot vērā to, ka lielākā pasažieru plūsma maksimumstundās, īpaši pilsētas maršrutu tīklā, var radīt problēmas pārvadātājiem nogādāt visus pasažierus nepieciešamajā galapunktā saistībā ar pasažieru skaita ierobežojumiem, kā risinājums varētu būt elastīga darba laika ieviešana izglītības iestādēm. Līdz ar to, lai nodrošinātu ka pasažieru plūsma sabiedriskajā transportā tiek izkliedēta, projekts paredz papildināt noteikumus ar 6.9 punktu, nosakot, kasabiedriskā transporta pakalpojumu pasūtītājs valstspilsētās var noteikt, ka pārvadājumi pašvaldības administratīvajā teritorijā tiek veikti 6.7 punktā noteiktajā kārtībā.  Papildus nepieciešams izvērtēt iespēju izglītības iestādēs organizēt mācību laika sākumu no pulksten 7.30 līdz 10.30, kā arī izvērtēt iespēju noteikt ierobežojumus pasažieru grupām, izņemot skolēnus, studentus un izglītības iestāžu pedagogus, braukšanas maksas atvieglojumu izmantošanai pilsētu maršrutos, laikā no pulksten 7.30 līdz 10.30. Vienlaikus, lai samazinātu COVID-19 izplatīšanās riskus, Autotransporta direkcijai sadarbībā ar valstspilsētu pašvaldībām, būtu vērtējama jaunu maršrutu izveide, kuru izpildes laiks starp diviem kustības galapunktiem nepārsniedz 30 minūtes. |
| 3. | Projekta izstrādē iesaistītās institūcijas un publiskas personas, kapitālsabiedrības | Satiksmes ministrija, VSIA “Autotransporta direkcija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz transporta nozares darbiniekiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Iekšlietu ministrija, Veselības ministrija, Valsts policija, Valstspilsētu pašvaldības, AS “Pasažieru vilciens”, VSIA “Autotransporta direkcija” un Slimību profilakses un kontroles centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta anotācijas VII sadaļas 1.punktā minēto institūciju līdzšinējo funkciju ietvaros. Projekta izpilde neietekmēs minēto institūciju funkcijas un uzdevumus, institūcijām pieejamos cilvēkresursus, kā arī saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I.Stepanova